Félagar í Rótarýklúbbi Sauðárkróks búnir að setja á sig jólasvunturnar og klárir til að halda veislu fyrir bæjarbúa . Morgunblaðið birtir í dag meðfylgjandi frétt og mynd frá árlegu jólaboði sem Rótarýklúbbur Sauðárkróks bauð bæjarbúum og fleiri gestum til sl. laugardag 30. nóvember . Þetta er í sjöunda skipti , sem klúbburinn efnir til slíkrar matarveislu í aðdraganda jólahátíðarinnar , gestunum að kostnaðarlausu . Pétur Bjarnason , forseti Rkl . Sauðárkróks , var að vonum ánægður með vel heppnað boð og sendi meðfylgjandi mynd af jóla ( mat ) sveinum klúbbsins , sem lögðu af mörkum mikið starf við undirbúninginn og framreiðslu veislumatarins .